b'\n_START_ARTICLE_\nRod i familien - del 2\n_START_SECTION_\nHandling\n_START_PARAGRAPH_\n\xc2\xbbRod i familien\xc2\xab\xc2\xa0handler om for\xc3\xa6ldre til b\xc3\xb8rn, der enten er tvangsfjernet - eller frivilligt anbragt uden for hjemmet. Anden del af dokumentarfilmen f\xc3\xb8lger familierne efter opholdet p\xc3\xa5 Skodsborg Observationshjem. Den nyf\xc3\xb8dte Mark oplever i de f\xc3\xb8rste otte m\xc3\xa5neder af sit liv otte milj\xc3\xb8skift, og myndighederne har meget sv\xc3\xa6rt ved at blive enige om, hvad der er bedst for den lille dreng. I to andre familier f\xc3\xb8lges processen hen imod at skulle acceptere en plejefamilie. Forl\xc3\xb8bene beskriver de vanskeligheder og den smerte for\xc3\xa6ldrene oplever ved at erkende, at de ikke kan beholde deres barn, men m\xc3\xa5 videregive det til en anden familie.'